**Представено от «Джи Ти Ай Компютри» ЕООД, уведомление за инвестиционно предложение (ИП) за: «Изграждане на четири фотоволтаични електрически централи (ФЕЦ), както следва: „ФЕЦ с мощност 5 MW“, в УПИ I-735,734,604,551,36,12,2; „ФЕЦ с мощност 5 MW“ в УПИ II-735,11; „ФЕЦ с мощност 5 MW“ в УПИ XII-733,734,566,577 и „ФЕЦ с мощност 5 MW“ в УПИ XIIІ-734,566, 537, в кв. 109, «Бивш „КЦХ Мизия“, гр. Мизия, общ. Мизия, област Враца,**

Във връзка с внесено в РИОСВ- Враца уведомление от «Джи Ти Ай Компютри» ЕООД за инвестиционно предложение (ИП) за: «Изграждане на четири фотоволтаични електрически централи (ФЕЦ), както следва: „ФЕЦ с мощност 5 MW“, в УПИ I-735,734,604,551,36,12,2; „ФЕЦ с мощност 5 MW“ в УПИ II-735,11; „ФЕЦ с мощност 5 MW“ в УПИ XII-733,734,566,577 и „ФЕЦ с мощност 5 MW“ в УПИ XIIІ-734,566, 537, в кв. 109, «Бивш „КЦХ Мизия“, гр. Мизия, общ. Мизия, област Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Изграждане на четири фотоволтаични електрически централи (ФЕЦ).

- Всяка от централите ще бъде с мощност от 5 MW.

- Фотоволтаичните централи ще се изграждат от фотоволтаични модули, които ще са разпределени оптимално върху терена. Тяхната функция е да преобразуват слънчевата енергия в електрическа. Процесът на производство е свързан и с преобразуването на получения постоянен ток от фотоволтаични модули в променлив, с параметрите на мрежата.

Фотоволтаичните соларни модули ще се монтират върху предварително изградена носеща конструкция от метален профил.

Панелите ще са групирани и свързани последователно, на хоризонтални стрингове, монтирани под ъгъл от 15 градуса.

Металната конструкция ще се монтира към терена чрез забиване директно в почвата, без разкопаване, фундиране и изграждане на стоманобетонни фундаменти.

За преобразуване на постоянния ток на модулите в променлив ще се използват инвертори. При избрана схема с локални инвертори, те ще се монтират на металната конструкция за монтаж на модулите и не се свързват с терена.

Повишаването на напрежението до 20кV ще се осъществява в трафопост, тип КТП 20/0,8kV с два бр. повишаващи трансформатори с мощност до 2500kVA, към който са свързани съответните инвертори. Мощността и броят на инверторите определят броя, типа и мощността на трафопостовете. Ще се разположат по 1 трафопост във всяко УПИ с размери 2,438/6,058 м, достатъчни за предвидената мощност от 5 MW. Площ на един трафопост 14,77 м2. Проектирането на КТП ще се извърши по друг проект. На територията на обекта за изграждането на трафпоста не се предвиждат бетонови работи. Монтирането към терена ще става върху предварително нивелирана и трамбована пясъчна възглавница.

Присъединяването на ФЕЦ към електропреносната мрежа може да се осъществи в съществуваща подстанция „Букьовци“.

Свързването на фотоволтаичните модули с трафопостовете и трафопостовете с подстанцията, ще се осъществи посредством нови кабелни линии, положени подземно в изкопи 0,8/0,4 м и 0,9/0,4 м, съгласно изискванията на Наредба № 3 от 09.06.2004 г. за устройството на електрическите уредби и електропрoводните линии.

Подземно разположените кабелни линии ще се изградят изцяло в рамките на разглежданата урбанизирана територия, попадаща в обхвата на инвестиционното предложение.

При преминаването на кабелните линии през урбанизирани територии се образуват сервитутни зони по оста на трасето – 0,6 м от страна на сгради или застройки и 1,5 м от страна на пътя.

Транспортният достъп до новопроектираните УПИ, в обхвата на инвестиционното предложение ще се осигурява от одобрената и частично изменена улична регулация.

За реализиране на инвестиционното предложение, не е необходимо изграждане или използване на друга техническа инфраструктура (газопровод, водопровод, канализация и др.).

- Имотите, в обхвата на инвестиционното предложение, са с трайно предназначение на територията: Урбанизирана и начин на трайно ползване: За целулозно-хартиената промишленост.

- За имотите, предмет на инвестиционното предложение е разработен проект за Подробен устройствен план – Изменение на План за регулация и застрояване (ПУП-ИПРЗ) и Изменение на План за улична регулация (ИПУР) за промяна предназначението на имоти, находящи се в бивш „Комбинат за целулоза и хартия (КЦХ)“, гр. Мизия по възлагане от собственика на поземлени имоти с идентификатори 48043.282.537, 48043.282.551, 48043.282.577, 48043.282.604, 48043.282.733, 48043.282.734, 48043.282.735, като заинтересувано лице по смисъла на чл. 135, ал. 1 във връзка с чл. 131, ал. 1 и 2, т. 1 от Закона за устройство на територията (ЗУТ) и на основание Решение № 487 по Протокол № 55/20.07.2023 г., т. 6, на Общински съвет Мизия за разрешаване изработване на проект за подробен устройствен план (ПУП-ИПРЗ).

- С проекта за ПУП-ИПРЗ се предвижда изменение на УПИ I, УПИ II-„за производство, склад и офиси“ от кв. 107; УПИ I-„за производство, склад и офиси“, УПИ II-„за производство, склад и офиси“, УПИ VI-„за производство, склад и офиси“, УПИ XI-„за трафопост“ от кв. 109; премахване на кв. 107 и образуване на нови УПИ I-735,734,604,551,36,12,2-„за фотоволтаична централа“, УПИ II-735,11-„за фотоволтаична централа“, УПИ XII-733,734,566,577-„за фотоволтаична централа“, УПИ XIII-734,566,537-„за фотоволтаична централа“, с предвидено застрояване и контактни УПИ XI-„за трафопост“ и УПИ VI-„за производство, склад и офиси“ от кв. 109, и създаване на нови улици от о.т.1-о.т.1а-о.т.1б и о.т.35-о.т.35а-о.т.35б, „КЦХ Мизия“, гр. Мизия, община Мизия, област Враца.

- Конкретното предназначение на новите УПИ е в съответствие с допустимите функции в устройствена зона „Производствена зона“ (Пп), в която, по предвиждания на ОУП на община Мизия, попадат имотите, с устройствени показатели: плътност на застрояване – 80%; макс. коефициент на интензивност на застрояването (Кинт) – 1,0; мин. озеленена площ – 20% и макс. кота корниз – няма.

- С подробния устройствен план – план за регулация и застрояване на „Бивш „КЦХ-Мизия“, гр. Мизия, обл. Враца“, одобрен с Решение № 489 от 28.07.2010 г. на ОС - гр. Мизия е одобрена и влязла в сила улична регулация и застрояване.

- По време на строителството: вода за питейно-битови нужди на работния персонал - бутилирана минерална вода.

Не се предвижда използване на повърхностни и/или подземни водни обекти.

Реализацията на инвестиционното предложение не е свързана с генериране на отпадъчни води с производствен характер. Ще се генерират единствено битово-фекални отпадъчни води, както по време на строителството, така и по време на експлоатацията.

По време на строителството и експлоатацията за генерираните битови отпадъчни води се предвижда поставяне на химическа тоалетна за нуждите на работната ръка.

Не се предвижда отвеждане и заустване на формираните битово-фекални отпадъчни води в повърхностен воден обект.

- Очакваните видове отпадъци, които ще се генерират по време на строителството, категоризирани съгласно Наредба № 2 от 23.07.2014 г. за класификация на отпадъците (ДВ, бр.66/2014 г.), са следните: 17 01 01 Бетон; 17 04 05 Желязо и стомана; 17 04 11 Кабели.

Предвид обема на строителните дейности, посочените отпадъци ще бъдат в минимални количества – до 2 м3. Всички отпадъци ще се събират разделно на определени за целта места и ще се предават на специализирани фирми за последващо оползотворяване.

По време на строителството и експлоатацията на обекта ще се генерират и битови отпадъци с код 20 03 01 – смесени битови отпадъци от заетия със строителните работи работен персонал.

Дейностите по управлението и третирането на генерираните отпадъци ще се извършват при спазването на Закона за управление на отпадъците и подзаконовите нормативни актове.

- Разглежданото инвестиционно предложение не е свързано с употреба или съхраняване на опасни химични вещества, от приложение № 1 към Наредбата за предотвратяване на големи аварии и ограничаване на последствията от тях, поради което обектът не се класифицира като предприятие/съоръжение с висок или нисък рисков потенциал. В близост до обекта, предмет на инвестиционното намерение няма разположени предприятия/съоръжения, класифицирани с висок или нисък рисков потенциал. Поради това риск от големи аварии или бедствия не съществува.

- Реализацията на инвестиционното предложение, в т.ч. преобразуването на възобновяемата слънчева енергия в електроенергия, не е свързана с емитиране на опасни вещества в околната среда.

- При реализацията на обекта не се предвижда отделяне на емисии на замърсители или опасни, токсични или вредни вещества в атмосферния въздух в района.

- При експлоатацията не се очакват вредни физични фактори – шум, вибрации, светлинни, топлинни, електромагнитни и йонизиращи лъчения. Не се очаква трайно и необратимо въздействие върху атмосферния въздух – не се предполага експлоатация на точкови източници на емисии и/или източници на неорганизирани емисии на площадката.

- Предвижда се изготвянето на План за безопасност и здраве.

По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

***IІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че ИП не засяга защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и не попада в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.).

Най-близо разположената защитена зона, на отстояние 500 м е BG0000614 "Река Огоста" за опазване на природните местообитания и на дивата флора и фауна, обявена със Заповед № РД - 322 от 02.05.2023г. на МОСВ (обн. ДВ, бр.42 от 12.05.2023г.).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

След направената справка в регистъра на вековните дървета в България, се установи, че в имотите посочени в уведомлението няма "вековни или забележителни" дървета обявени по реда на Глава Пета от ЗБР.

*Копие от писмото е изпратено до: Община Мизия, обл. Враца,*

/отговорено от РИОСВ-Враца на 04.12.2023г./